
ΘΕΜΑΤΙΚΗ ΕΝΟΤΗΤΑ: ΖΩΝΤΑΣ ΤΗΝ ΚΑΘΗΜΕΡΙΝΟΤΗΤΑ

ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή.)

Α3. (Μονάδες 25)
	ΕΠΙΣΗΜΑΝΣΕΙΣ
Ως προς το επικοινωνιακό πλαίσιο (ομιλία) λαμβάνουμε υπόψη:
δομή: απαιτείται ανάλογη προσφώνηση και αποφώνηση
ύφος: σοβαρό
γλώσσα: αναφορική λειτουργία
Θετικά συνεκτιμάται η χρήση ορισμένων στοιχείων αμεσότητας/ προφορικότητας (π.χ. ρητορικές ερωτήσεις, ενδιάμεσες προσφωνήσεις, χρήση α΄ πληθυντικού κ.τ.ό.)



Ενδεικτικοί άξονες ανάλυσης:
Ο/Η μαθητής/-τρια αναμένεται να αντλήσει από το κείμενο όσα στοιχεία αφορούν στα ζη-τούμενα και θεωρεί αξιοσημείωτα, για να πλαισιώσει τις προσωπικές του/της απόψεις. 

Στοιχεία από το κείμενο:
· Η απόλαυση του γλυκού, σύμφωνα με το κείμενο, αποτελεί «χαρά που την τρως με το κουτάλι!» και αφορά στην καθημερινή μας ζωή.
· Προβολή και διάχυση παραδοσιακών και σύγχρονων συνταγών ζαχαροπλαστικής από τα μέσα κοινωνικής δικτύωσης και γενικότερα το διαδίκτυο και τα ΜΜΕ.
· Αναδεικνύεται ολοένα και περισσότερο η τάση ή/και μόδα για αναβάθμιση και δημιουργική τροποποίηση παραδοσιακών γλυκών.
· Οι συνταγές στις οποίες έχουμε πια εύκολη πρόσβαση φτάνουν στο σπίτι μας, μπαίνουν στο τραπέζι μας και αλλάζουν τον τρόπο που απολαμβάνουμε τα γλυκά.

Ενδεχόμενες περαιτέρω σκέψεις:
· Το γλυκό ως πολιτισμικό σύμβολο σχετίζεται με τον λαϊκό πολιτισμό, την ευρύτερη κουλτούρα κάθε κοινωνίας.
· Στον τομέα του τουρισμού κατέχει διακρίνουσα θέση ως πολιτισμικό σύμβολο.
· Αισιόδοξη η τάση των νέων να ασχοληθούν με αυτόν τον τομέα και να συμβάλλουν στην εξέλιξή του.
· Η επιχειρηματικότητα και γενικότερα το εμπόριο προσαρμόζονται εύκολα στις επιταγές της εποχής και δίνουν δημιουργική διέξοδο στα ανήσυχα μυαλά του συγκεκριμένου χώρου, ειδικά με τη συμβολή των διαδικτυακών μέσων.

Β3. (μονάδες 25)
Ενδεικτικοί άξονες απάντησης:
· Η αφηγήτρια αποφασίζει να φτιάξει γλυκό του κουταλιού κυδώνι.
· Η αφηγήτρια το φτιάχνει μαζί με τις φιλενάδες της → αφορμή για δημιουργία μαζί με αγαπημένα πρόσωπα.
· Διαδικασία που θυμίζει γιορτή για τα νεαρότερα μέλη της οικογένειας: παιχνίδι και απόλαυση, χαρά και ενθουσιασμός, τόσο κατά τη διαδικασία ετοιμασίας του γλυκού, αλλά και όταν το δοκιμάζουν.
· Αποκτά άλλη διάσταση η όλη προετοιμασία του γλυκού, γιατί μοιράζεται την όλη διαδικασία με τις αγαπημένες της φίλες → αίσθηση ομαδικότητας, χαρά συνεργασίας, συνιστά μία πρόκληση με αίσιο τέλος, κοινά τα θετικά συναισθήματα: μεγαλύτερη (η μοιρασμένη με φίλες) ευτυχία.

Ως προς τα δύο τελευταία ερωτήματα, η εκφώνηση απαιτεί σαφώς την καταγραφή προσωπικών σκέψεων, αρκεί να είναι ολοκληρωμένη η παρουσίαση εκφραστικά και νοηματικά.

